cyanic-selkie/wikianc huggingface dataset:
লস অ্যাঞ্জেলেস
আদিতে লস অ্যাঞ্জেলেস এলাকাটিতে চুমাশ ও তোংভা নামের আদিবাসী আমেরিকীয় জাতি বসবাস করত। স্পেনীয় ঔপনিবেশিক হুয়ান রোদ্রিগেস কাব্রিইয়ো ১৫৪২ সালে এলাকাটিকে বৃহত্তর আলতা কালিফোর্নিয়া (“ঊর্ধ্ব ক্যালিফোর্নিয়া”) নামক উপনিবেশের অংশ হিসেবে করায়ত্ত করেন। নতুন স্পেন নামক মহা-উপনিবেশের উত্তর প্রান্তসীমাতে ছিল এর অবস্থান। ১৮শ শতকের শেষভাগে এসে ১৭৭১ সালে একটি স্পেনীয় কুঠি স্থাপন করা হয়। এরপর ১৭৮১ সালের ৪ঠা সেপ্টেম্বর একটি অতিক্ষুদ্র উপনিবেশ বসতি হিসেবে লস অ্যাঞ্জেলেসের যাত্রা শুরু হয়। স্পেনের ঔপনিবেশিক প্রশাসক ফেলিপে দে নেবে নবপ্রতিষ্ঠিত বসতিটির নাম দেন “এল পুয়েবলো দে নুয়েস্ত্রা রেইনা দে লোস আনহেলেস দেল রিও দে পোরসিউনকুলা” (“পোরসিউনকুলা নদীর দেবদূতদের রাণী কুমারী মেরির শহর”)। তবে শীঘ্রই শহর ও নদী উভয়েই লস অ্যাঞ্জেলেস (“দেবদূতগণ”) নাম ধারণ করে। ১৮২১ সালে মেক্সিকোর স্বাধীনতা যুদ্ধশেষে শহরটি মেক্সিকোর অংশে পরিণত হয়। ১৮৪৬ সালে মার্কিন সেনারা শহরটি দখল করে। ১৮৪৮ সালে মেক্সিকো ও মার্কিন যুক্তরাষ্ট্রের যুদ্ধশেষে গুয়াদালুপে ইদালগোর চুক্তি অনুযায়ী মার্কিন যুক্তরাষ্ট্র লস অ্যাঞ্জেলেসসহ সমগ্র ক্যালিফোর্নিয়া অঙ্গরাজ্যটি কিনে নেয়। ১৮৪৯ সালের স্বর্ণ-ধাওয়া (গোল্ড রাশ) ঘটনার পর থেকে শহরের ক্রমাগত উন্নতি হতে থাকে। ১৮৫০ সালের ৪ঠা এপ্রিল লস অ্যাঞ্জেলেস একটি পৌরসভার স্বীকৃতি লাভ করে; এর ৫ মাস পরেই ক্যালিফোর্নিয়াকে অঙ্গরাজ্যের মর্যাদা দান করা হয়। ১৮৭৬ ও ১৮৮৫ সালে রেলপথের আগমনের পরে শহরের জনসংখ্যা বৃদ্ধি পেতে থাকে। ১৮৯০ সালে খনিজ তেলের আবিষ্কারের পর শহরের জনসংখ্যা আরও দ্রুত বৃদ্ধি পায়। ১৯১৩ সালে পূর্ব ক্যালিফোর্নিয়ার সিয়েরা নেভাডা পর্বতমালা থেকে জলনালির মাধ্যমে সুপেয় পানির সরবরাহ নিশ্চিত হলে শহরটির উত্তরোত্তর দ্রুত প্রবৃদ্ধি নিশ্চিত হয়। ১৯২০-এর দশকের পর থেকে লস অ্যাঞ্জেলেস শুধু ক্যালিফোর্নিয়া নয়, মিসিসিপি নদীর পশ্চিমে অবস্থিত সবচেয়ে গুরুত্বপূর্ণ মহানগরীতে পরিণত হয়। মূল লস অ্যাঞ্জেলেস শহরের জনসংখ্যা ১৯০০ সালে প্রায় ১ লক্ষ ছিল। সেটি বিংশ শতাব্দী ধরে বৃদ্ধিলাভ করে ২০০০ সালে এসে ৩৭ লক্ষে পরিণত হয়। জনসংখ্যা ও কলেবর বৃদ্ধির সাথে সাথে ধোঁয়াশাচ্ছন্ন আকাশ, মহাসড়কগুলিতে অসহনীয় যানজট, সাম্প্রদায়িক উত্তেজনা ও দাঙ্গার মত নেতিবাচক দিকগুলি লস অ্যাঞ্জেলেসের সুনাম ক্ষুণ্ণ  করতে শুরু করে।
নিকটবর্তী স্যান অ্যানড্রেয়াস বিচ্যুতির অবস্থান লস অ্যাঞ্জেলেস শহরের জন্য একটি সম্ভাব্য হুমকি। শহরটি একটি প্রধান চ্যুতিরেখার উপরে অবস্থিত এবং এখানে কখনও কখনও মৃদু ভূমিকম্প হয়, তবে এগুলিতে ক্ষতির পরিমাণ সীমিত। তা স্বত্ত্বেও অতীতে কয়েকবার শহরটি বড় ধরনের ভূমিকম্পের শিকার হয়েছে, যার মধ্যে ১৯৯৪ সালের ভূমিকম্পটি উল্লেখযোগ্য। গ্রীষ্মের শেষভাগে ও শরৎকালে পাহাড়ি অঞ্চল থেকে আগত সান্তা আনা নামের উত্তপ্ত, শুষ্ক ও ঝোড়ো বায়ুপ্রবাহের কারণে দাবানলের সৃষ্টি হয়।
লস অ্যাঞ্জেলেসের কেন্দ্রীয় ব্যবসায়িক এলাকাটির কাছে যে চত্বরটি আছে, সেটিই শহরের আদি পত্তনস্থল। এখানে শহরের মেক্সিকান-মার্কিনী সম্প্রদায়টি বাস করে। এখানেই শহরের প্রাচীনতম গির্জাটি অবস্থিত। বর্তমানে গির্জাটি ৪০ একর আয়তনের এল পুয়েবলো দে লস অ্যাঞ্জেলেস রাজ্য ঐতিহাসিক উদ্যানের অংশ। চত্ত্বরের দক্ষিণে শহরের নাগরিক কেন্দ্রটি অবস্থিত, যেখানে নগর ভবন ও আরও বেশ কিছু পৌর ও কাউন্টি পর্যায়ের সরকারি ভবন অবস্থিত। নাগরিক কেন্দ্রের ১১ কিলোমিটার উত্তর-পশ্চিমে হলিউড এলাকাটি অবস্থিত যেখানে মার্কিন চলচ্চিত্র শিল্পের প্রাণকেন্দ্র অবস্থিত। স্পেনের ঔপনিবেশিক বাণিজ্যকুঠি, গেটি জাদুঘর, লস অ্যাঞ্জেলেস কাউন্টি শিল্পকলা জাদুঘর এবং সমসাময়িক শিল্পকলা জাদুঘর পর্যটকদের জন্য আগ্রহজনক স্থান। মার্কিন যুক্তরাষ্ট্রের সব শহরের মধ্যে লস অ্যাঞ্জেলেস মহানগরীতে শিল্পকলা-সংক্রান্ত জীবিকা নির্বাহীর (চিত্রশিল্পী, স্থপতি, লেখক, চলচ্চিত্র নির্মাতা, সঙ্গীতশিল্পী ও নৃত্যশিল্পী) সংখ্যা সবচেয়ে বেশি। এখানকার শিক্ষা প্রতিষ্ঠানগুলির মধ্যে দক্ষিণ ক্যালিফোর্নিয়া বিশ্ববিদ্যালয় (ইউনিভার্সিটি অফ সাদার্ন ক্যালিফোর্নিয়া), অক্সিডেন্টাল কলেজ এবং লস অ্যাঞ্জেলেস ক্যালিফোর্নিয়া বিশ্ববিদ্যালয় (ইউনিভার্সিটি অফ ক্যালিফোর্নিয়া অ্যাট লস অ্যাঞ্জেলেস) উল্লেখযোগ্য।
শহর কেন্দ্র থেকে দক্ষিণ-পশ্চিমে ৩০ কিলোমিটার দূরে অবস্থিত এলএএক্স বা লস অ্যাঞ্জেলেস আন্তর্জাতিক বিমানবন্দর বিশ্বের ৪র্থ ব্যস্ততম বিমানবন্দর। শহরকেন্দ্র থেকে দক্ষিণে ৪০ কিলোমিটার দূরত্বে অবস্থিত লস অ্যাঞ্জেলেস সমুদ্রবন্দরটি (পার্শ্ববর্তী লং বিচ সমুদ্রবন্দরের সাথে একত্রে) বিশ্বের ৫ম বৃহত্তম কন্টেইনার বন্দর এবং এককভাবে মার্কিন যুক্তরাষ্ট্রের বৃহত্তম কন্টেইনার বন্দর। লস অ্যাঞ্জেলেসে ভালো গণপরিবহন ব্যবস্থা নেই। মহানগরীর বিভিন্ন উপশহরগুলিকে বহুসংখ্যক মহাসড়ক বা “ফ্রিওয়ে”-র জটিল আন্তর্জালিকা দিয়ে সংযুক্ত করা হয়েছে। এগুলিতে মোটরগাড়ি ব্যবহার করে চলাচল করা লস অ্যাঞ্জেলেসের অধিবাসীদের জীবনধারা ও সংস্কৃতির একটি বড় অংশ। লস অ্যাঞ্জেলেস ১৯৩২ ও ১৯৮৪ সালে গ্রীষ্মকালীন অলিম্পিক ক্রীড়া প্রতিযোগিতার আয়োজন করেছিল এবং ২০২৮ সালে আবারও আয়োজক হতে যাচ্ছে। এছাড়া এখানে ১৯৯৪ সালের পুরুষদের ফিফা ফুটবল বিশ্বকাপ এবং ১৯৯৯ সালের মহিলাদের ফিফা বিশ্বকাপের শিরোপা নির্ধারণী খেলাগুলি অনুষ্ঠিত হয়।
মুহাম্মাদ (দ্ব্যর্থতা নিরসন)
মুহাম্মাদ একটি আরবি শব্দ। এর দ্বারা বুঝানো হয়ঃ
মাইকেল স্পেন্স
অ্যান্ড্রু মাইকেল স্পেন্স (জন্ম: ৭ নভেম্বর, ১৯৪৩) একজন মার্কিন অর্থনীতিবিদ। তিনি ২০০১ সালে অর্থনীতিতে নোবেল পুরস্কার লাভ করেন।
ক্রিস্টিনা আখিবা
ক্রিস্টিনা আখিবা (জন্ম: ১লা নভেম্বর ১৯৮৬) হলেন একজন অস্ট্রেলীয় অভিনেত্রী এবং মডেল। ২০১৩ সালে, তিনি হিন্দি চলচ্চিত্র ইয়ামলা পাগলা দিওয়ানা ২-এ অভিনয় করার মাধ্যমে বলিউডে অভিষেক করেন। পরবর্তীতে, তিনি তেলুগু চলচ্চিত্র গালিপটম এ অভিনয় করেছেন, যেটি ২০১৪ সালে মুক্তি পেয়েছে। তিনি উপেন্দ্র প্রযোজিত ছবি উপ্পি ২-এ অভিনয় করার মাধ্যমে কন্নড় চলচ্চিত্রে অভিষেক করেছেন।
প্রারম্ভিক জীবন
ক্রিস্টিনা আখিবা ১৯৮৬ সালের ১লা নভেম্বর তারিখে রাশিয়ার খাবারোভস্কে, তাজিকিস্তান-রুশ পিতা এবং রুশ মায়ের ঘরে জন্মগ্রহণ করেছিলেন। মাত্র ৭ বছর বয়সে ক্রিস্টিনা অস্ট্রেলিয়ায় পাড়ি জমান, যেখানে তিনি তাঁর স্কুল জীবনের বাকি সময় কাটিয়েছিলেন। মাত্র ২১ বছর বয়সে, সিঙ্গাপুরের এক মডেলিং প্রতিনিধি তাঁকে ৩ মাসের জন্য মডেলিং চুক্তির প্রস্তাব দেয়, তিনি তা গ্রহণ করেন। অতঃপর তিনি প্রায় ৬ বছর যাবৎ উক্ত সংস্থার জন্য একজন মডেল হিসেবে কাজ করেছেন। তাঁর এই মডেলিং জীবনের সূত্রে তিনি ভারত সহ ৬টি ভিন্ন দেশে বসবাস করেছেন।
পেশা জীবন
ক্রিস্টিনা আখিবা একজন পূর্ণকালীন মডেল হওয়ার পূর্বে, অস্ট্রেলিয়ার মেলবোর্নে অবস্থিত ফিল্ম অ্যান্ড টিভি একাডেমি হতে অভিনয় বিষয়ে শিক্ষা গ্রহণ করেছেন। তিনি বিশ্বব্যাপী ৬ বছর যাবত মডেলিংয়ের কাজ করেছেন এবং এই সময়কালে তিনি ৬টি ভিন্ন দেশে বাস করেছেন। তিনি পালমোলাইভ, সানসিল্ক, ভ্যাসলিন লোশন, ডিশ টিভির মতো নামকরা প্রতিষ্ঠানের বিজ্ঞাপনে কাজ করেছেন এবং বিশ্বব্যাপী অনেক ফ্যাশন ও জুয়েলারী প্রতিষ্ঠানের মুখপাত্র ছিলেন।
ভারতে মডেলিংয়ের কাজ করাকালীন তিনি সংগীত শিবনের প্রহসনমূলক অ্যাকশন চলচ্চিত্র ইয়ামলা পাগলা দিওয়ানা ২-এ সানি দেওলের বিপরীতে প্রধান চরিত্রে অডিশন দিয়েছিলেন। বিদেশি মুখের সন্ধানে থাকা চলচ্চিত্র নির্মাতা তাঁকে বেছে নিয়েছিলেন এবং অতঃপর ক্রিস্টিনা আখিবা মডেলিং থেকে বিরতি নেন। ২০১২ সালে আগস্ট মাসে ইয়ামলা পাগলা দিওয়ানা ২-এ তাঁর কাজ করার বিষয়টি নিশ্চিত হয়েছিল। চিত্রগ্রহণের সময় তিনি হিন্দি ভাষা শিখেছিলেন এবং সম্পাদনার সময় নিজের কন্ঠ নিজেই দিয়েছেন। দ্য হিন্দুকে দেওয়া এক সাক্ষাৎকারে অনুজ কুমার ইয়ামলা পাগলা দিওয়ানা ২-এ ক্রিস্টিনা আখিবার অন্তর্ভুক্তি সম্পর্কে বলেছিলেন যে, "আমি তাঁকে (ক্রিস্টিনা আখিবা) [সানির] কন্যার চরিত্রে উপযুক্ত বলে মনে করেছিলাম।" তিনি চলচ্চিত্রটির সমালোচনা করে বলেছিলেন যে, "এই চলচ্চিত্রের পটভূমি হচ্ছে 'অযৌক্তিক'"। দেওলের বাবা ধর্মেন্দ্র (যিনি এই চলচ্চিত্রে একটি গুরুত্বপূর্ণ চরিত্রে অভিনয় করেছেন) বলেছিলেন যে, "আমি [দেওলের] চরিত্রটিতে অভিনয় করতে চেয়েছিলাম যেন আমি তার (ক্রিস্টিনা আখিবা) সাথে রোম্যান্স করতে পারি"।
পাফিওপেডিলাম
বিস্তৃতি
এই গণটি দক্ষিণপূর্ব এশিয়া, ভারতীয় উপমহাদেশ, দক্ষিণ চীন, নিউ গিনি সলোমন দ্বীপপুঞ্জ এবং বিসমার্ক দ্বিপপুঞ্জে পাওয়া যায়।
নাটালি উইগার্সমা
নাটালি উইগার্সমা (জন্ম ৭ জানুয়ারী ১৯৯০, হ্যামিল্টনে) একজন নিউজিল্যান্ডীয় সাঁতারু, যিনি মহিলাদের ৪০০ মিটার ব্যক্তিগত মেডলেতে প্রতিদ্বন্দ্বিতা করেন। ২০১২ গ্রীষ্মকালীন অলিম্পিকে তিনি মহিলাদের ৪০০ মিটার ব্যক্তিগত মেডলের হিটে সামগ্রিকভাবে ১৯তম স্থান অর্জন করেন এবং ফাইনালে পৌঁছাতে ব্যর্থ হন। তিনি মহিলাদের ২০০ মিটার ব্যক্তিগত মেডলেতেও প্রতিদ্বন্দ্বিতা করেছিলেন, আবার, প্রথম রাউন্ডের বেশি অগ্রসর হতে পারেন নি।
ডি এস জোশী
দত্তত্রয় শ্রীধর জোশী (জন্ম: ১১ অক্টোবর ১৯০৮, মৃত্যুর তারিখ অজানা) ১৯৩৩ ব্যাচের ভারতীয় বেসামরিক কর্মকর্তা ছিলেন। তিনি ১৯৬৬ সালের ২ জুন থেকে ১৯৬৮ সালের ৩১ ডিসেম্বর পর্যন্ত ভারতের ৯ম মন্ত্রিপরিষদ সচিব হিসাবে দায়িত্ব পালন করেছিলেন। জোশী দেশস্থ ব্রাহ্মণ সম্প্রদায়ের।
১৯৬৯ সালে তিনি ভারতের রাষ্ট্রপতি কর্তৃক ভারতের দ্বিতীয় সর্বোচ্চ বেসামরিক সম্মান পদ্মবিভূষণ ভূষিত হন।
ম্রো ভাষা
ম্রো ভাষা ম্রো নৃগোষ্ঠীর ভাষা। ম্রো ভাষা তিব্বতি-বর্মি ভাষা পরিবারের কুকি-চীন গোত্রভুক্ত।
ইতিহাস
জর্জ গ্রিয়ারসন তার লিংগুইস্টিক সার্ভে অব ইন্ডিয়াতে ম্রো ভাষাকে বর্মি দলের অন্তর্ভুক্ত করেছেন।
ভৌগোলিক বিস্তার
বাংলাদেশে ১৯৯১ সালের আদমশুমারি অনুযায়ী ম্রো জনসংখ্যা ২২ হাজার ১৭৮ জন।
খাসি কলসি উদ্ভিদ
খাসি কলসি উদ্ভিদ (বৈজ্ঞানিক নাম:Nepenthes khasiana) হচ্ছে নেপেনথাসি পরিবারের কলসি উদ্ভিদের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এই গণের বাংলাদেশে প্রাপ্ত প্রজাতিগুলো সংরক্ষিত। এটা ভাবা হয় যে শিকার আকর্ষণ করে এটি নীল স্ফুরজ্যোতির মাধ্যমে। Nepenthes গণটি ভারতের একমাত্র স্থানীয়।
কলিন হেরিং
কলিন হেরিং (জন্ম ১লা মার্চ ১৯৫৩) একজন নিউজিল্যান্ডীয় সাঁতারু। তিনি ১৯৭২ গ্রীষ্মকালীন অলিম্পিকে দুটি ইভেন্টে প্রতিদ্বন্দ্বিতা করেছিলেন এবং নিউজিল্যান্ডের ২৮০ নম্বর অলিম্পিয়ান। তার ছেলে মার্ক ২০০৮ গ্রীষ্মকালীন অলিম্পিকে নিউজিল্যান্ডের হয়ে সাঁতার কাটে।
লু শিয়াওচুন
লু শিয়াওচুন (জন্ম: ২৭ জুলাই, ১৯৮৪) হুপেই এলাকায় জন্মগ্রহণকারী বিশিষ্ট চীনা ভারোত্তোলক। তিনি সাবেক অলিম্পিক চ্যাম্পিয়ন। এ পর্যন্ত তিনবার বিশ্ব চ্যাম্পিয়নের শিরোপা লাভ করেছেন। এছাড়াও ৭৭ কেজি ওজন শ্রেণীতে স্ন্যাচ ও সর্বমোট - উভয় বিভাগে বর্তমান বিশ্ব ও অলিম্পিক রেকর্ডের অধিকারী তিনি। তন্মধ্যে স্ন্যাচে ১৭৭ কেজি এবং সর্বমোট ৩৮০ কেজি উত্তোলন করেন। প্রচলিত স্প্লিট জার্কের পরিবর্তে স্কুয়াট জার্ক প্রযুক্তি ব্যবহার করে থাকেন তিনি।
খেলোয়াড়ী জীবন
২০০৩ সালে হুপেইয়ে অনুষ্ঠিত জাতীয় ভারোত্তোলন চ্যাম্পিয়নশীপে অংশ নেন। ঐ প্রতিযোগিতায় ৬৯ কেজি বিভাগে অংশ নিয়ে ব্রোঞ্জপদক লাভ করেন। একই বছর অসাধারণ ক্রীড়াশৈলী প্রদর্শনের দরুণ চীনা জাতীয় দলের সদস্যরূপে অন্তর্ভুক্ত হন। ২০০৬ সালে কাঁধে ও পায়ে আঘাতপ্রাপ্তির ফলে জাতীয় দল থেকে বাদ পড়েন। ২০০৮ সালের গ্রীষ্মকালীন অলিম্পিকের পর তিনি পুনরায় জাতীয় দলের সদস্য হন ও কোচ ইউ জাইয়ের তত্ত্বাবধানে প্রশিক্ষণে অংশ নিতে থাকেন।
২০১২ সালের গ্রীষ্মকালীন অলিম্পিকে ৭৭ কেজি ওজন শ্রেণীতে সর্বমোট ৩৭৯ কেজি ভার উত্তোলন করেন। তন্মধ্যে স্ন্যাচে ১৭৫ কেজি বিশ্ব ও অলিম্পিক রেকর্ডবিশেষ। স্ন্যাচ পর্যায়ে বিঘ্ন সৃষ্টির ফলে তৃতীয় প্রচেষ্টায় ১৭৭ কেজি উত্তোলন করতে ব্যর্থ হন।
২০১৩ সালের বিশ্ব ভারোত্তোলন চ্যাম্পিয়নশীপে ৭৭ কেজি ওজন শ্রেণীতে ৩টি স্বর্ণপদক জয় করেন। স্ন্যাচে ১৭৬ কেজি তুলে তিনি নিজের রেকর্ড ভেঙ্গে ফেলেন। এছাড়াও ক্লিন অ্যান্ড জার্ক বিভাগে ২০৪ কেজি উত্তোলন করে সর্বমোট ৩৮০ কেজির নতুন বিশ্বরেকর্ডের অধিকারী হন।
ব্যক্তিগত জীবন
হুপেই প্রদেশের কিয়ানজিয়াং সিটির প্রশাসনিক গ্রামে তার জন্ম। বাবা লু ইউয়ানসহ পরিবারের বাদ-বাকি সদস্যরা কৃষিকাজের সাথে জড়িত ছিলেন। ১৩ বছর বয়সে স্থানীয় ক্রীড়া বিদ্যালয়ে ভারোত্তোলক হিসেবে প্রশিক্ষণ নিতে থাকেন। এরফলে গ্রামীণ পরিবেশের দারিদ্র্যতা থেকে মুক্তি পাবার সুযোগ ঘটে তার। ১৯৯৯ সালে অর্থনৈতিক অস্বচ্ছলতা থেকে লুইয়ের পরিবারকে সহায়তাকল্পে কোচ ডেংলিং হু তাকে প্রাদেশিক দলের সদস্যরূপে যোগদান করান।
ডিসেম্বর, ২০১৩ সালে সাবেক আন্তর্জাতিক ভারোত্তোলক ও দীর্ঘদিনের বান্ধবী গু জিঙানের সাথে পরিণয়সূত্রে আবদ্ধ হন। পরবর্তীতে আগস্ট, ২০১৪ সালে এ দম্পতির সন্তান জন্মগ্রহণ করে।
ইকবাল সোবহান চৌধুরী
জন্ম ও শিক্ষাজীবন
ফেনী জেলার ফেনী সদর উপজেলা ফতেহপুর গ্রামে ১ এপ্রিল ১৯৪৯ সালের ইকবাল সোবহান চৌধুরী জন্মগ্রহণ করেন। ঢাকা বিশ্ববিদ্যালয় রাষ্ট্রবিজ্ঞান বিষয়ে স্নাতক ও লোক প্রশাসনে স্নাতকোত্তর করেছেন তিনি।
কর্মজীবন
১৯৭২ সালে বাংলাদেশ অবজারভারে রিপোর্টার হিসেবে কাজ শুরু করেন। ১৯৯৮ সালে অবজারভারের সম্পাদক হন। ঢাকা সাংবাদিক ইউনিয়নে দীর্ঘসময় নেতৃত্ব দিয়েছেন। বর্তমানে বাংলাদেশ ফেডারেল সাংবাদিক ইউনিয়নের (বিএফইউজে) সভাপতি। গত জাতীয় সংসদ নির্বাচনে তিনি আওয়ামী লীগের মনোনয়ন নিয়ে ফেনী থেকে নির্বাচন করেন। প্রকাশনার ৬১ বছরের মাথায় দেশের প্রাচীন ইংরেজি দৈনিক বাংলাদেশ অবজারভার বন্ধ হয়ে যাবার পর দৈনিক আমাদের সময়ে উপদেষ্টা হিসেবে কর্মরত আছেন। তার সম্পাদনায় জাতীয় ইংরেজি দৈনিক পত্রিকা শিগগিরই বাজারে আসছে। নাম দ্য ডেইলি অবজারভার।
মাদ্রাজ রেজিমেন্ট
মাদ্রাজ রেজিমেন্ট হচ্ছে ভারতীয় সেনাবাহিনীর সবচেয়ে পুরোনো রেজিমেন্টগুলোর একটি। অষ্টাদশ শতাব্দীতে গড়ে ওঠা এই রেজিমেন্ট ভারতীয় সেনাবাহিনীর একটি গৌরবান্বিত রেজিমেন্ট। ১৭৫৮ সালে ব্রিটিশ ভারতীয় সেনাবাহিনীর গড়ে তোলা রেজিমেন্টটি পরে ভারতীয় সেনাবাহিনীতে ১৯৪৭ সালে যুক্ত হয়।
ইতিহাস
মাদ্রাজ শহরটি ১৬৩৯ সালে এবং প্রথম ফোর্ট সেন্ট জর্জ (ইংরেজ দূর্গ) ১৬৪৪ সালে প্রতিষ্ঠিত হয়েছিল। ১৭৫৮ আগস্টে এই দূর্গের ভেতরে কর্মকর্তা, হাবিলদার, নায়েক ইত্যাদির যথাযথ অনুপাতে ১০০ জন লোকের নিয়মিত সংস্থায় গঠিত হয়েছিল এবং সে বছরের ডিসেম্বরে প্রথম দুটি ব্যাটেলিয়ন গঠিত হয়েছিল প্রতিটি কোম্পানির জন্য একটি ইউরোপীয় উপশহর এবং পুরো নেতৃত্বর জন্য একজন ক্যাপ্টেন নিয়ে। (এই কর্মকর্তাদের বেশিরভাগ রাজার পদ থেকে পদমর্যাদার পদক্ষেপে দ্বিতীয় স্থান দেওয়া হয়েছিল। তারা উন্নত শ্রেণীর, উন্নত শিক্ষিত এবং সর্বোপরি সংস্থার কর্মকর্তাদের তুলনায় অনেক বেশি সামরিক অভিজ্ঞতাসম্পন্ন ছিলো)।
১৬৬০-এর দশকে মাদ্রাজ রেজিমেন্টের গোঁড়াপত্তন ঘটে ইস্ট ইন্ডিয়া কোম্পানি দ্বারা। ১৭৪৮ সালে ইংরেজ মেজর স্ট্রিঞ্জার লরেন্স দ্বারা একটি পূর্নাঙ্গ ব্যাটেলিয়ন তৈরি হয় এবং ১০ বছর পর আরেকটি পূর্নাঙ্গ ব্যাটেলিয়ন তৈরি হয়; ১৭৫৮ সালকে মাদ্রাজ রেজিমেন্টের মূল প্রতিষ্ঠাবছর ধরা হয়।
১৮৫৭ সাল পর্যন্ত ভারতের ইস্ট ইন্ডিয়ার কোম্পানির একটি অত্যন্ত গুরুত্বপূর্ণ অংশ ছিলো এই সেনাদল এবং এই বছর (১৮৫৭) রাণী ভিক্টোরিয়া ভারতের শাসনক্ষমতা নিজের হাতে তুলে নিলে ভারতীয় সেনাবাহিনী ব্রিটিশ ভারতীয় সেনাবাহিনী নামে রূপ লাভ করে এবং ১৯৪৭ সালের ভারত বিভাজন পর্যন্ত থাকে। ১৯৪৭ সালে অনেক রেজিমেন্ট নবগঠিত পাকিস্তান সেনাবাহিনীর হয়ে যায় এবং নতুন ভারতীয় সেনাবাহিনীতে মাদ্রাজ রেজিমেন্ট একটি স্বতন্ত্র ভারতীয় রেজিমেন্ট হিসেবে আত্মপ্রকাশ করে।
ভারতের স্বাধীনতার পরে
১৯৪৭-৪৮ সালে জম্মু কাশ্মীর সমরাভিযানে এই রেজিমেন্টের সৈনিকেরা অংশ নিয়েছিলো। '৬২ সালের চীন-ভারত যুদ্ধ এবং '৬৫ এবং '৭১ সালের ভারত-পাকিস্তান যুদ্ধগুলোতে এই রেজিমেন্টের অবদান ছিলো বীরত্বপূর্ণ।
বোরেই-শ্রেনি ডুবোজাহাজ
বোরেই শ্রেণি হল রাশিয়ান নৌবাহিনীর জন্য সেভম্যাশের দ্বারা নির্মিত পারমাণবিক শক্তি চালিত ব্যালিস্টিক ক্ষেপণাস্ত্রের ডুবোজাহাজগুলির একটি সিরিজ। এগুলি প্রকল্প ৯৫৫ বোরি ও প্রকল্প ৯৫৫এ বোরি-এ হিসাবে রুশ দ্বারা আখ্যায়ীত, যেগুলিকে ডলগোরুকিয় শ্রেণি হিসাবেও উল্লেখ করা হয়। শ্রেণিটির দ্বারা রুশ নৌবাহিনীর সোভিয়েত-যুগের ডেল্টা তৃতীয়, ডেল্টা চতুর্থ এবং টাইফুন শ্রেণিকে প্রতিস্থাপনের প্রস্তাব করা হয়।
অনেক ধরনের এসএসবিএনগুলির প্রতিস্থাপন করা সত্ত্বেও বোরেই-শ্রেণির সাবমেরিনগুলি টাইফুন শ্রেণির তুলনায় আয়তন ও ক্রু সংখ্যা উভয়ের ক্ষেত্রেই অনেক ছোট (টাইফুন শ্রেণির ওজন ৪৮,০০০ টন ও কর্মী সংখ্যা ১৬০ জন এবং বোরেই শ্রেণির ওজন ২৪,০০ টন ও কর্মী সংখ্যা ১০৭ জ)। বোরেই শ্রেণির ডুবোজাহাজগুলি ডেল্টা চতুর্থ শ্রেণির এসএসবিএনগুলিকে অধিক নিঁখুতভাবে অনুসরণ করে নির্মিত হয়।
ইতিহাস
প্রকল্পটির প্রথম নকশার কাজটি উনবিংশ শতাব্দীর আশির দশকের মাঝামাঝি সময়ে শুরু হয় এবং প্রথম জাহাজের নির্মাণ কাজ ১৯৯৬ সালে শুরু হয়। এর আগে, প্রকল্প ৯৩৫ বোরেই ২-এর সাথে একটি স্বল্প-জীবনকালীন, ছোট সমান্তরাল নকশা ১৯৮০ সালে আবির্ভুত হয়। সমান্তরালভাবে, আর-৯৯ ইউটিইচ বার্ক নামে একটি ডুবোজাহাজ থেকে উৎক্ষেপণ যোগ্য নতুন ব্যালিস্টিক ক্ষেপণাস্ত্র (এসএলবিএম) তৈরি করা হয়। তবে, এই ক্ষেপণাস্ত্রটির কাজটি বাতিল করে দেওয়া হয় এবং একটি নতুন ক্ষেপণাস্ত্র আরএসএম-৫৬ বুলাভা তৈরি করা হয়। নতুন ক্ষেপণাস্ত্রের সামঞ্জস্যের জন্য ডুবোজাহাজটি পুনরায় নকশা তৈরি করা দরকার হয়ে পরে এবং নকশার নাম পরিবর্তন করে প্রকল্প ৯৯৫ করা হয়। রুবিন ডিজাইন ব্যুরো দ্বারা বিকশিত জাহাজগুলি সেভেরোডভিনস্কে অবস্থিত রাশিয়ার উত্তরাঞ্চলীয় শিপইয়ার্ড সেভম্যাশে তৈরি করা হয়। বুলাভা পরীক্ষা শুরুর সময় বারবার ব্যর্থতার কারণে, কিছু বিশেষজ্ঞ পরামর্শ দিয়েছিলেন যে বোরই ডুবোজাহাজগুলি বুলাভার পরিবর্তে আর-২৯ আরএমইউ সেনেভা এসএলবিএম দ্বারা সজ্জিত হতে পারে, যা ইতিমধ্যে ডেল্টা চতুর্থ শ্রেণির ডুবোজাহাজগুলির সাথে পরিষেবাতে সক্রিয় রয়েছে।
জানা গেছে যে বোরেই-শ্রেণির আগমনের ফলে রুশ নৌবাহিনী দক্ষিণাঞ্চলীয় অক্ষাংশে ২০ বছর ধরে রাশিয়ার ক্ষেপণাস্ত্রবাহী ডুবোজাহাজগুলি সংগঠিত করেনি এমন কৌশলগত টহল পুনরায় চালু করতে সক্ষম হবে।
সাও পাওলো
সাও পাওলো (São Paulo;, ) জনসংখ্যার বিচারে ব্রাজিলের বৃহত্তম শহর। একই সাথে এটি দক্ষিণ আমেরিকা ও দক্ষিণ গোলার্ধের বৃহত্তম শহর। শহরটি ব্রাজিলের দক্ষিণ-পূর্ব অংশে সাও পাওলো প্রদেশে অবস্থিত। এটি ব্রাজিলের সবচেয়ে সম্পদশালী শহর। সাও পাওলো হল সাধু পলের পর্তুগিজ নাম। আশেপাশের শহরতলী নিয়ে গঠিত বৃহত্তর সাও পাওলো নগরীতে প্রায় ২ কোটি লোক বাস করেন।
সাও পাওলো শহরের অধিবাসীদেরকে পাউলিস্তানু ডাকা হয়।
এই শহরে অ্যারেনা দে সাঁউ পাউলু ২০১৪ ফিফা বিশ্বকাপ এর সময় বারোটি ভেন্যুর মধ্যে একটি ছিল। উপরন্তু, সাও পাওলো শহর ১৯৫০ ফিফা বিশ্বকাপ এরও আয়োজক ছিল।
শিক্ষা
সাও পাওলো বিশ্ববিদ্যালয়, সাওপাওলোতে অবস্থিত একটি খ্যাতনাম বিশ্ববিদ্যালয়।
আব্দুল মমিন মন্ডল
আবদুল মোমিন মণ্ডল একজন বাংলাদেশি রাজনীতিবিদ ও একাদশ জাতীয় সংসদ সদস্য। তিনি সিরাজগঞ্জ-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
আবদুল মোমিন মণ্ডলের জন্ম সিরাজগঞ্জ জেলার এনায়েতপুরে।
হলধর নাগ
ড. হলধর নাগ ( ହଳଧର ନାଗ; জন্ম ৩১শে মার্চ ১৯৫০) ভারতের বড়গড়, ওড়িশা র একজন সম্বলপুরি কবি ও লেখক। তিনি "লোককবি রত্ন" নামে সুপরিচিত। তিনি ২০১৬ সালে ভারত সরকার কর্তৃক ভারতের চতুর্থ সর্বোচ্চ বেসামরিক পুরস্কার পদ্মশ্রী পুরস্কার লাভ করেন। তিনি ঘেন নামক স্থানের এক দরিদ্র পরিবারে জন্মগ্রহণ করেন। তিনি তার রচিত কাব্যঞ্জলির জন্য সবচেয়ে বেশি পরিচিত, নাগের নির্বাচিত কবিতার ইংরেজি অনুবাদের একটি সংকলন যা ২রা অক্টোবর ২০১৬ তারিখে চালু হয়েছিল। সম্প্রতি তিনি কাব্যঞ্জলিতে তার তৃতীয় খণ্ডের কাজ প্রকাশ করেছেন। ২০১৯ সালে হলধর নাগকে সম্বলপুর বিশ্ববিদ্যালয় ডক্টরেট ডিগ্রি প্রদান করে। সম্প্রতি দীনেশ কুমার মালি তাঁর কবিতা হিন্দিতে অনুবাদ করেছেন। তাঁর গ্রন্থ হলধর নাগ কা কাব্য-সংসার, হলধর কে লোক-সাহিত্য পার বিমর্ষ এবং রামায়ণ প্রসঙ্গ পর হলধর কা কাব্য আউর যুগিন বিমর্শ
সম্বলপুর বিশ্ববিদ্যালয় তার লেখার একটি সংকলন গ্রন্থ প্রকাশ করেছে — হলধর গ্রন্থাবলী-২ — এটি এখানকার পাঠ্যক্রমের একটি অংশ হিসেবে গ্রহণ করা হবে।
প্রারম্ভিক জীবন
তিনি ওড়িশার বারগড় জেলার ঘেঁসের এক দরিদ্র পরিবারে জন্মগ্রহণ করেন। খুব অল্প বয়সে, তিনি তার একমাত্র আর্থিকভাবে সক্ষম বাবাকে হারিয়েছিলেন যার কারণে তাকে তার পরিবারের জন্য কাজ করতে হয়। ৩য় শ্রেণিতে পড়ার সময় তাকে তার পড়াশোনা ছেড়ে দিতে হয়েছিল। তাকে তার পরিবারকে খাওয়ানোর জন্য একটি মিষ্টির দোকানে স্থানীয় থালা ধোয়ার কাজ করতে হয়েছিল, তার অবস্থা বুঝতে পেরে গ্রামের প্রধান তাকে উচ্চ বিদ্যালয়ে নিয়ে যান এবং সেখানে তিনি ১০ বছরেরও বেশি সময় ধরে রান্নার কাজ করেন। তিনি বিদ্যালয়ের কাছে একটি ছোট বইখাতার দোকানও খোলেন, তাও ১০০০ রুপি ঋণ নিয়ে।
যদিও তিনি ভারতের সর্বোচ্চ পুরষ্কার পদ্মশ্রী পুরষ্কারপ্রাপ্ত, তিনি তার আয়ের প্রধান উৎস হিসাবে শুধুমাত্র একটি দোকান এবং ফেরিওয়ালা নিয়ে একটি সাধারণ জীবন যাপন করেন। তিনি পথে-পথে রাগ চানা (ভারতীয় খাবার, বিশেষ করে পশ্চিম ওড়িশায়) বিক্রি করেন।
সাহিত্যকর্ম
তাঁর সম্বলপুরী রচনাশৈলীর করণে তাঁকে গঙ্গাধর মেহেরের সঙ্গে তুলনা করা হয়। বিবিসি তার জীবন ও কর্ম নিয়ে একটি তথ্যচিত্র তৈরি করেছে। ধোড়ো বড়গাছ (বুড়ো বটগাছ) একটি স্থানীয় পত্রিকায় প্রকাশিত হয়েছিল, যা ছিল তার প্রথম কবিতাগুলোর একটি। তার সাহিত্যকর্মে বেশিরভাগই তার নিজের অধিকারে একজন যোদ্ধা, মানুষের মর্যাদা রক্ষার মাধ্যমে সামাজিক সংস্কার অন্তর্ভুক্ত করে।দ্য হিন্দুর মতে তিনি সম্বলপুরী শৈলীতে তাঁর সাহিত্যকর্মের অনুরাগীগণ তাকে খুব উৎসাহ প্রদান করেন, তিনি বলেছিলেন:- "আমি অভিনন্দিত হয়েছিলাম এবং এটি আমাকে আরও লিখতে উৎসাহিত করেছিল," - লোক কবি রত্ন।
তিনি তার প্রশস্ত স্মৃতির জন্যও পরিচিত, তিনি তার সমস্ত কবিতা স্মরণ করতে পারেন যা মানুষের কাছে পরিচিত তার শেষ কবিতা পর্যন্ত তিনি লিখেছিলেন। তিনি আবার আমাদের স্মরণ করেন, তিনি কি যে বিশ্বাস করেনসাধারণ চাহিদার একজন মানুষ, "কবিতায় অবশ্যই বাস্তব জীবনের সংযোগ এবং মানুষের জন্য একটি বার্তা থাকতে হবে।"
তার কবিতা এখন পাঁচজন ডক্টরেট পণ্ডিতদের গবেষণার বিষয় হিসেবে বিবেচিত। সম্বলপুর বিশ্ববিদ্যালয় হলধর গ্রন্থাবলী-২ নামে একটি বইতেও তাঁর রচনাগুলি সংকলিত করেছে। ২০১৮ সালে, তিনি সম্বলপুরি ভাষায় অবদানের জন্য ভারতের ১৩তম রাষ্ট্রপতি প্রণব মুখার্জির কাছ থেকে ভারতের চতুর্থ সর্বোচ্চ বেসামরিক পুরস্কার পদ্মশ্রীও পেয়েছেন।
সাহিত্য শৈলী
সামাজিক সমস্যা, প্রকৃতি, ধর্ম এবং নিপীড়নের বিরুদ্ধে লড়াইয়ের মতো দৈনন্দিন জীবনের সমস্যাগুলির উপর ভিত্তি করে তাঁর কবিতা।
কর্ম
তাঁর রচত এখনও জনপ্রিয় সৃষ্টিকর্ম:-
সামাজিক মাধ্যম
বিজ্ঞাপনী চলচ্চিত্র নির্মাতা এবং তথ্যচিত্র পরিচালক ভারতবালা যিনি ভার্চুয়াল ভারত ব্যানারের অধীনে ১,০০০টি শর্ট ফিল্ম তৈরি করার লক্ষ্য রেখেছিলেন যাতে না বলা গল্পগুলি বর্ণনা করা যায় এবং যেখানে বিখ্যাত সাহিত্যিক এবং চলচ্চিত্র পরিচালক সম্পূরন সিং কালরাও গুলজার দ্বারা পরিচিত হলধর নাগ বর্ণনা করেছিলেন।
গবেষণা কেন্দ্র
ওড়িশা সরকার সম্প্রতি ঘোষণা করেছে যে শীঘ্রই বড়গড় জেলার ঘেঁস গ্রামে তার নামাঙ্কিত একটি সম্বলপুরি ভাষা ও সাহিত্য গবেষণা কেন্দ্র প্রতিষ্ঠিত হবে।
ওম প্রকাশ বর্মা
থাম্ব|ওম প্রকাশ বর্মা|175x175পিক্সেল ওম প্রকাশ বর্মা (২০ মার্চ ১৯৩৭ - ৮ ডিসেম্বর ২০১৫) একজন ভারতীয় প্রশাসক ছিলেন। তিনি পাঞ্জাবের গভর্নর (২০০৩-০৪), হরিয়ানার গভর্নর (সংক্ষিপ্তভাবে জুলাই ২০০৪), কেরালার হাইকোর্টের প্রধান বিচারপতি এবং হিমাচল প্রদেশের মানবাধিকার কমিশনের চেয়ারম্যান ছিলেন। তিনি উত্তর প্রদেশের গাজিয়াবাদের গড়মুক্তেশ্বর জেলায় জন্মগ্রহণ করেছিলেন। পাঞ্জাবের শাসনভার গ্রহণের আগে তিনি হিমাচল প্রদেশের লোকায়ুক্তও ছিলেন।
মনিক রোডাহল
মনিক বার্নিস রোডাহল, পরে উইলিয়ামস (জন্ম ২৯ জুন ১৯৬০) একজন নিউজিল্যান্ডীয় সাঁতারু। তিনি ১৯৭৬ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
তিনি ডাচ অলিম্পিক সাইক্লিস্ট বার্নার্ড লিনের নাতনী।
বার্ট ভ্যালে
পেশা
বার্ট ভ্যালি ১৯৭০ সালে কেনপো দিয়ে তাঁর মার্শাল আর্ট প্রশিক্ষণ শুরু করেছিলেন। পরে তিনি জাপান ভ্রমণ করেছিলেন যেখানে তিনি প্রো রেসলিং ফুজিওয়ারা গুমি (একটি শ্যুট-শৈলীর পেশাদার কুস্তির সংগঠন) চ্যাম্পিয়ন, প্রায় তিন বছর তিনি পেশাদার কুস্তিগির ছিলেন। জাপানে, তিনি আরও বেশ কয়েকটি শৈলীর অধ্যয়ন করেছিলেন এবং "শ্যুটফাইটিং" শব্দটি তৈরি করেছিলেন, এটি একটি মার্শাল আর্ট যা আঘাত (আক্রমণ) এবং গ্র্যাপলিং সমন্বয় করে। তিনি আন্তর্জাতিক শ্যুটফাইটিং অ্যাসোসিয়েশনের সহ-প্রতিষ্ঠাতা ছিলেন এবং ১৯৯২ সালে শ্যুটফাইটিং ওয়ার্ল্ড চ্যাম্পিয়নশিপ শুরু করেছিলেন।
ভ্যালে ১৯৯৩ সালের মার্চ মাসে নেটওয়ার্ক রিংয়ের হয়ে লড়াইয়ে অংশ নেওয়া শুরু করেন। তিনি রিংয়ের হয়ে পাঁচটি ম্যাচে অংশ নিয়েছিলেন, যার মধ্যে চারটি সংগঠনের প্রো-রেসলিংয়ের সময়কালে হয়েছিল। রিংগুলি ১৯৯৫ সালে শ্যুট-স্টাইলের চেয়ে মিশ্র মার্শাল আর্ট বাউটের প্রচার শুরু করে।
১৯৯৫ সালের অক্টোবরে ভ্যালে ওয়ার্ল্ড কমব্যাট চ্যাম্পিয়নশিপে অংশ নিয়েছিলন। টুর্নামেন্টের প্রথম রাউন্ডে তিনি প্রথম রাউন্ড জমা দেওয়ার মাধ্যমে মাইক বিটোনিওকে পরাজিত করেছিলেন। ২৬০ পাউন্ডের লড়াইয়ে, ভ্যালে বিটনিওকে ৪৫ পাউন্ডে পরাস্ত করেছিলেন। সেমিফাইনালে ভ্যালেকে রেনজো গ্রেসির মুখোমুখি হতে হয়েছিল, তবে মাথার কাটার কারণে চালিয়ে যেতে পারেননি। তার আরও দুটি এমএমএ বাউট ছিল, এতে তিনি কাজুনারী মুরাকামি এবং ড্যান সেভারের কাছে হেরে গেছেন। তিনি কে-১ -এর কিকবক্সিং প্রচারেও দু'বার প্রতিযোগিতা করেছিলেন। ১৯৯৬ সালে, তাকে কে -১ ওয়ার্ল্ড গ্র্যান্ড প্রিক্সে আমন্ত্রণ জানানো হয়েছিল এবং অ্যান্ডি হগের কাছে পরাজিত হয়েছিল। ১৯৯৮ এর নবুয়াকী কাকুদার বিপক্ষে তার পরবর্তী লড়াইটিও পরাজয়ের মধ্য দিয়ে শেষ হয়েছিল। এমএমএর প্রথম দিনগুলিতে, যখন এটি এনএইচবি নামে পরিচিত ছিল, ভ্যালেকে সেই ব্যক্তি সাথে পরিচয় করিয়ে দেওয়া হয়েছিল যিনি কেন শ্যামরককে পরাজিত করেছিলেন, ঘটনাটা একটি প্রো রেসলিং বাউটে ১৫ মে ১৯৯২ সালে প্রো রেসলিং ফুজিওয়ারা গুমিতে ঘটেছিল।
টোটাল হারমোনিক ডিস্টর্শন অ্যানালাইজার
টোটাল হারমোনিক ডিস্টর্শন অ্যানালাইজার সাইনওয়েভের টোটাল হারমোনিক গণনা করে।
লাল রাস্না
লাল রাস্না (দ্বিপদ নাম:Renanthera imschootiana) (Red Vanda) হচ্ছে  অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত। এদের ফুল লাল রঙের।
বিস্তৃতি
এদেরকে পূর্ব হিমালয় থেকে চীন, দক্ষিণ পূর্ব য়ুনান এবং ভিয়েতনামে দেখা যায়।
গণনাযোগ্য সেট
গণিতে গণনাযোগ্য সেট এমন একটি সেটকে বোঝায়, যার উপাদান সংখ্যা স্বাভাবিক সংখ্যার কোন উপসেটের সমান। একটি গণনাযোগ্য সেট হয় সসীম সেট হবে, অথবা গণনযোগ্য অসীম সেট হবে। স্বাভাবিক সংখ্যার সেট নিজে ও তদ্রূপ অনেক অসীম সেটও গণনাযোগ্য সেট।
এনসাইমাদা
এনসাইমাদা হল ম্যালোর্কা, ব্যালেরিক দ্বীপপুঞ্জ এবং স্পেনের একটি বিশেষ পেস্ট্রি জাতীয় খাবার। এটি দক্ষিণ-পশ্চিম ইউরোপ, লাতিন আমেরিকা এবং ফিলিপাইনের রন্ধনপ্রণালীর অন্তর্ভুক্ত একটি সাধারণ খাবার। ম্যালোর্কা অঞ্চলের এনসাইমাদা খাভারের প্রথম যে লিখিত উল্লেখ পাওয়া গেছে তার সময়কাল সতেরো শতক। সেই সময়ে প্রধানত গমের আটা রুটি তৈরির জন্য ব্যবহৃত হত। তথ্যপ্রমাণ থেকে জানা গেছে যে এই সাধারণ প্যাস্ট্রিটি উৎসব এবং বিশেষ অনুষ্ঠানের সময় তৈরি করা হ্ত।
এনসাইমাদা দে ম্যালোর্কা নামক এই পেস্ট্রি জাতীয় পদটি সাধারন ময়দা, জল, চিনি, ডিম, মাদার ডো (গাঁজন পদ্ধতিতে প্রস্তুত একধরনের ব্যাটার মিশ্রণ যা সাধারনত ময়দা ও অন্যান্য বস্তু দিয়ে তৈরি হয়) এবং সাইম নামক এক ধরণের শুকরের মাংস দিয়ে তৈরি করা হয়। পেস্ট্রি প্রস্তুতির সময় প্রতিটি উপাদানের সঠিক অনুপাত নির্ধারণ করা আবশ্যক। তাহলেই একটি চমৎকার গুণমান ও স্বাদের এনসাইমাদা পেস্ট্রি প্রস্তুত করা সম্ভব। এনসাইমাদা নামটি এসেছে স্প্যানিশ শব্দ সেইন্‌ থেকে যার অর্থ লার্ড(ফ্যাট বা চর্বিজাতীয় উপাদান)।
ম্যালোর্কা এবং ইবিজাতে গ্রিক্সোনেরা নামক একটি মিষ্টি খাবার প্রস্তুত করা হয় যার উপাদান হিসাবে অবশিষ্ট বাসি এনসাইমাদার টুকরা ব্যবহার করা হয়।
ফিলিপিন্স
থাম্ব| ফিলিপাইনের এনসাইমাদা ফিলিপাইনদের জনপ্রিয় পদ ম্যালোর্কান এনসাইমাদা (ফিলিপাইনের ভাষায় এর বানান এনসাইমাডা)। ৩০০ বছরেরও বেশি সময় ধরে ফিলিপাইনে যখন স্প্যানিশ উপনিবেশ ছিল তখন স্থানীয় অঞ্চলে এই খাবারের প্রচলন হয়েছিল। এই খাবারের উপাদান ও রন্ধন প্রানলী কয়েক শতাব্দী ধরে বিবর্তিত হয়ে ফিলিপিন্সের বর্তমান এনসাইমাদার রূপ পেয়েছে। সম্ভবত এটি দেশের সবচেয়ে সাধারণ খাবারগুলির মধ্যে একটি।
পাম্পাঙ্গার এনসাইমাদা হল এনসাইমাদার একটি প্রকরণ যাতে মাখন এবং পনিরের বিভিন্ন স্তর থাকে।
পুয়ের্তো রিকো
১৮৯৮ সাল পর্যন্ত পুয়ের্তো রিকো অঞ্চলে স্প্যানিশ উপনিবেশ প্রতিষ্ঠা ছিল। তখন সেই দেশেও খাবার হিসাবে এনসাইমাদার প্রচলন হয়। এনসাইমাদাকে এখানে প্যান ডি ম্যালোর্কা বলা হয়। এবং ঐতিহ্যগতভাবে প্রাতঃরাশ বা বিকেলের জলখাবার হিসাবে খাওয়া হয়।
খুশিতে, ঠ্যালায়, ঘোরতে
খুশিতে, ঠ্যালায়, ঘোরতে ২০১৪ সালে প্রচলিত হওয়া একটি চলিত বাংলা প্রবচন। ফেসবুকে ভাইরাল হওয়া উদ্ধৃতিটি ২০১৪ সালের জাতীয় নির্বাচনের সময় ঢাকার-৫ আসনের দনিয়া একে হাইস্কুল অ্যান্ড কলেজ কেন্দ্রের ভোটের চিত্র নিয়ে খবর সংগ্রহকালে মাই টিভির সাংবাদিক মাহবুব সৈকত কর্তৃক সরাসরি সম্প্রচারিত হয়, যা ৩০শে ডিসেম্বর ২০১৮ সালের নির্বাচনে ব্যাপকহারে সামাজিক যোগাযোগ মাধ্যমেয় ছড়িয়ে পড়ে। মূলত অর্শিয়া সিদ্দিকা রোদসী ও তার বোন আসনা সিদ্দিকার শখের বশে বানানো একটি বেসরকারি টিভি চ্যানেলের রিপোর্টের একটি অংশকে পুনর্নির্মাণ করে চীনা মিউজিকাল ডাবিং অ্যাপ টিকটকে আপলোড করার পর রাতারাতি তা জনপ্রিয় হয়ে ওঠে বাংলাদেশের ফেসবুক ব্যবহারকারীদের মধ্যে।
প্রেক্ষাপট
২০১৪ সালের জাতীয় নির্বাচনের সময় ঢাকার-৫ আসনের দনিয়া একে হাইস্কুল অ্যান্ড কলেজ কেন্দ্রের ভোটের চিত্র নিয়ে খবর সংগ্রহের জন্য মাই টিভির একটি সরাসরি সম্প্রচারিত প্রতিবেদন চলছিল। সেসময় মাই টিভির সাংবাদিক মাহবুব সৈকত প্রতিবেদন সরাসরি সম্প্রচারের এক পর্যায়ে ভোটকেন্দ্রের বাইরে লাইনে দাঁড়িয়ে থাকা কয়েকজন নারীর কাছে জানতে চান যে তাদের হাতে ভোট দেয়ার অমোচনীয় কালি দেয়া আছে, অর্থাৎ তাদের ভোট দেয়া হয়ে গেছে। তা সত্ত্বেও তারা লাইনে দাঁড়িয়ে আছেন কেন?
সাংবাদিকের এমন প্রশ্নে কিছুটা অপ্রস্তুত হয়ে এক নারী তখন উত্তর দিয়েছিলেন যে, এই থাকতে মনে করেন। খুশিতে ঠ্যালায়, ঘোরতে। সে সময় এই ভিডিওটি সামাজিক যোগাযোগ-মাধ্যমে কম-বেশি শেয়ার হলেও সেই নারী ভোটারের উদ্ধৃতিটি ৩০শে ডিসেম্বর ২০১৮ সালের নির্বাচনে ভাইরাল হয়ে ওঠে।
প্রতিক্রিয়া
মাহবুব সৈকত বিবিসি বাংলাকে জানান, তিনি যখন খবর সংগ্রহের কাজটি করছিলেন তখন তিনি ভাবতেও পারেননি তার এই প্রতিবেদনটির একটি অংশ নিয়ে এতোটা আলোচনা হবে। তা-ও আবার প্রতিবেদন প্রকাশের পাঁচ বছর পর। রোদসী বিবিসি'কে জানান, আসল ভিডিওটি আমি আগে দেখিনি। টিকটকে অনেক মানুষ এটি বানিয়ে আপলোড করাতেই এটি নজরে আসে। তিনি আরো বলেন, তখন মনে হলো নির্বাচনের সময় এটিই ট্রেন্ডিং, তাই আমি আর আমার বোন মিলে বানাই ভিডিওটি।
জনপ্রিয়তা
সামাজিক যোগাযোগ মাধ্যম ফেসবুকে ভাইরাল হবার পর খুশিতে, ঠ্যালায়, ভাল্লাগে, ঘোরতে শিরোনামের একটি গানে কণ্ঠ দেন বাংলাদেশী কণ্ঠশিল্পী আসিফ আকবর। যার মাধ্যমে প্রথমবারের মতো আসিফ আকবর গান প্রকাশ করেন ফেসবুকে। যেখানে একদিনের ব্যবধানে সেই গানের ভিউ পৌঁছে যায় দশ লাখের মতো।
বাংলাদেশী অভিনেত্রী মোনালিসাও একই বিষয়ে টিকটক ভিডিও পোস্ট করেন। যেখানে তিনি ক্যাপশনে লিখেন, ‘ভাল্লাগে, খুশির ঠ্যালায়, ঘোরতে...’।
বজ্রাচার্য
একটি বজ্রাচার্য ( বজ্র + আচার্য, তিব । རྡོ་ རྡོ་ སློབ་དཔོན་ , ডোরজে লোপান, ওয়াইল. রডো রজে স্লব ডপন, জাপানিজ "কঙ্গো আজান" 金剛阿闍梨 হল তিব্বতি বৌদ্ধধর্ম, শিংগন, ভুটানি বৌদ্ধধর্ম, নেওয়ার বৌদ্ধধর্মসহ বজ্রযান বৌদ্ধ ঐতিহ্যের একজন তান্ত্রিক গুরুর জন্য একটি সাধারণ শব্দ।
তিব্বতি বৌদ্ধধর্ম
তিব্বতিয় বৌদ্ধধর্মে, ডোরজে লোপন হলো উচ্চ-স্তরের ধর্মীয় নেতাদের দেওয়া একটি বিশেষ উপাধি যারা তান্ত্রিক আচার এবং দীক্ষার সভাপতিত্ব করে থাকেন। ডোরজে হলো সংস্কৃত বজ্রের তিব্বতি সমতুল্য এবং তাই বজ্রযান সম্পর্কিত তিব্বতি বৌদ্ধ পরিভাষায় এই শব্দটি প্রায়শই দেখা যায়।
একজন ডোরজে লোপন সাধারণত তান্ত্রিক অনুশীলনে সুশিক্ষিত এবং প্রশিক্ষিত, এবং তাই তিনি একজন সম্মানিত ব্যক্তিত্ব। তারা মঠ বা আধ্যাত্মিক সম্প্রদায়ের প্রধান হতে পারে।
নেওয়ার বৌদ্ধধর্ম
থাম্ব|200x200পিক্সেল| আনুষ্ঠানিক পোশাকে বজ্রাচার্যরা বজ্রাচার্যরা নেপালের নেওয়ার সম্প্রদায়ের মধ্যে একটি বিবাহিত পুরোহিত শ্রেণী। তারা নেওয়ার বৌদ্ধ বজ্রযান অনুশীলন এবং আচার-অনুষ্ঠানে জ্ঞানী। এগুলোকে সাধারণত গুরু-জু বা গু-ভাজু (গুরু ভাজুর একটি সংক্ষিপ্ত রূপ) বলা হয় যা সংস্কৃত শব্দ গুরুর সাথে সম্পর্কিত নেপালি পরিভাষা এবং "শিক্ষক" বা "পুরোহিত" হিসেবে অনুবাদ করা হয়। বজ্রাচার্য হলেন নেওয়ার জাতিদের মধ্যে যারা জন্মগতভাবে বৌদ্ধ।
প্রায় ১৩ শতকে ব্রহ্মচারী বৌদ্ধ ভিক্ষুদের পতন এবং বজ্রযানের উত্থানের জন্য বজ্রাচার্যের উদ্ভব হয়।
জুড়ানপুর ইউনিয়ন
জুড়ানপুর ইউনিয়ন বাংলাদেশের খুলনা বিভাগের চুয়াডাঙ্গা জেলার 	দামুড়হুদা উপজেলার একটি ইউনিয়ন পরিষদ। এটি ১২৪.৭৮ কিমি২ (৪৮.১৮ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৭৫০ জন।
বজ্রাচার্য
নেওয়ার বৌদ্ধধর্ম
একজন পেশাদার গুরু হয়ে উঠতে, বজ্রাচার্য বর্ণের একজন ব্যক্তিকে অবশ্যই বেশ কিছু আচার-অনুষ্ঠানের মধ্য দিয়ে যেতে হবে। বজ্রাচার্য বালকটি বজ্রবিশেখা নামে পরিচিত দীক্ষার একটি আচারিক প্রক্রিয়ার মধ্য দিয়ে যায়, যার মধ্যে রয়েছে বুদ্ধের মতো মাথা মুণ্ডন করা এবং বিভিন্ন স্থানে দিনে কমপক্ষে সাতটি বাড়িতে ভিক্ষা চাওয়া, গৌতম বুদ্ধের সময় থেকে ভিক্ষুদের ঐতিহ্য অনুসারে। কখনো কখনো তান্ত্রিক নেওয়ার বৌদ্ধধর্ম এবং গুপ্ত বৌদ্ধধর্মকে "বজ্রাচার্য বৌদ্ধধর্ম" হিসেবে উল্লেখ করা হয়।
লিন রো
লিন রো (জন্ম ২রা জুলাই ১৯৫৮) একজন নিউজিল্যান্ডীয় সাঁতারু। তিনি ১৯৭৬ গ্রীষ্মকালীন অলিম্পিকে তিনটি ইভেন্টে প্রতিদ্বন্দ্বিতা করেছিলেন।
পুষ্টিমার্গ
পুষ্টিমার্গ বা পুষ্টিমার্গ সম্প্রদায় বা বল্লভ সম্প্রদায় হলো রুদ্র সম্প্রদায় (বৈষ্ণবধর্ম) এর একটি উপ-প্রথা। এটি ১৬ শতকের গোড়ার দিকে কৃষ্ণকে কেন্দ্র করে বল্লভাচার্য দ্বারা প্রতিষ্ঠিত। ভক্তি দর্শন, পুষ্টিমার্গ বল্লভাচার্য, বিশেষ করে গুসাইনজীর বংশধরদের দ্বারা সম্প্রসারিত হয়েছিল। এর মূল্যবোধগুলি থেকে উদ্ভূত হয়েছে এবং এর সার্বজনীন-প্রেম-বিষয়যুক্ত ভক্তি অনুশীলনগুলি যুবক কৃষ্ণের পৌরাণিক কামার্ত নাটকগুলিকে কেন্দ্র করে, যেমন ভাগবত পুরাণ এবং গোবর্ধন পাহাড়ের সাথে সম্পর্কিত।  পুষ্টিমার্গ সম্প্রদায় কৃষ্ণকে অনেক নামে ও উপাধি দ্বারা স্বীকৃতি দেয়, যেমন শ্রী নাথজি, শ্রী নবনীতপ্রিয়াজি, শ্রী মদনামোহনজি, শ্রী মাথুরেশজি, শ্রী গোকুলনাথজি, শ্রী বিঠোবানাথজি এবং শ্রী দ্বারকাধীশজি।
পুষ্টিমার্গ উপ-প্রথাটি বল্লভাচার্যের শুদ্ধাদ্বৈত বেদান্তিক শিক্ষার সাথে সহমত পোষণ করে, যেটি অদ্বৈত বেদান্ত, বিশিষ্টাদ্বৈত এবং দ্বৈত বেদান্তের সাথে কিছু ধারণা ভাগ করে। এই দর্শন অনুসারে, কৃষ্ণ হলেন পরম সত্তা, যা কিছু আছে তার উৎস, মানব আত্মা কৃষ্ণের ঐশ্বরিক আলোয় আবিষ্ট হয় এবং কৃষ্ণের কৃপায় আধ্যাত্মিক মুক্তি লাভ করে। দর্শনটি তপস্বী জীবনধারা প্রত্যাখ্যান করে গৃহস্থের জীবনধারাকে লালন করে যেখানে অনুসারীরা নিজেদেরকে কৃষ্ণের অংশগ্রহণকারী ও সঙ্গী এবং তাদের দৈনন্দিন জীবনকে তাঁর সৃষ্টির চলমান রাসলীলা হিসেবে দেখে। অষ্টচপ – আটজন ভক্তি আন্দোলনের কবি, যার মধ্যে অন্ধ ভক্ত-কবি সুরদাসও রয়েছে।
এর অনুগামীরা – যাকে বলা হয় পুষ্টিমার্গী  বা পুষ্টিমার্গীয় বৈষ্ণব - সাধারণত উত্তর ও পশ্চিম ভারতে, বিশেষ করে রাজস্থান ও গুজরাটে এবং এর আশেপাশে এবং সারা বিশ্বে এর আঞ্চলিক অভিবাসীদের পাওয়া যায়।  উদয়পুরের উত্তরে নাথদুওয়ারা-এর শ্রীনাথজি মন্দির হল তাদের প্রধান মন্দির, যেটির উৎপত্তি ১৬৬৯ সালে, যখন উপ-পরম্পরা মুঘল সম্রাট আওরঙ্গজেব দ্বারা নির্যাতিত হয়ে ভয়ের মধ্যে বসবাস করত। এই নাথদুওয়ারা মন্দিরটি ভারতের সবচেয়ে সমৃদ্ধ এবং আরও বিস্তৃত কৃষ্ণের মন্দিরগুলির মধ্যে একটি।
অ্যামাজন প্রাইম
আমাজন প্রাইম আমাজন দ্বারা প্রদত্ত একটি সম্মতি পরিষেবা যা ব্যবহারকারীদের পরিষেবাগুলি অ্যাক্সেস করে৷ এটিতে বিনামূল্যে স্ট্রিমিং সঙ্গীত এবং ভিডিও, এবং অন্যান্য সুবিধাগুলো অন্তর্ভুক্ত। এপ্রিল ২০১৮ সালে, আমাজনের রিপোর্ট অনুযায়ী বিশ্বব্যাপী ১০০ মিলিয়নেরও বেশি গ্রাহক ছিলেন।
২০১৬ এর পরবর্তী সময়
২০১৬ সালের জানুয়ারির একটি প্রতিবেদন অনুযায়ী আমাজন প্রাইম ৫৪ মিলিয়ন সদস্যে পৌঁছেছে। ২০১৬ সালের জানুয়ারীতে বেশ কয়েকটি রিপোর্টে বলা হয়েছে যে, মার্কিন যুক্তরাষ্ট্রের প্রায় অর্ধেক জনসংখ্যা অ্যামাজন প্রাইমের সদস্য৷
২০১৬ সালে লন্ডনে অ্যামাজন একটি রেস্তরাঁ ডেলিভারি পরিষেবা চালু করে৷ £১৫ এর উপরে করা সমস্ত অর্ডার ফ্রিতে ডেলিভারিতে ব্যবস্থা চালু করা হয়েছিল৷
প্রাইম মিউজিক
প্রাইম মিউজিক একটি সঙ্গীত স্ট্রিমিং সার্ভিস যা স্পোটিফাই এর অনুরূপ৷ এটি বিনামূল্যে অ্যামাজন প্রাইম সদস্যদের জন্য,অনেক গানের একটি সীমিত লাইব্রেরি অফার আছে। অ্যামাজন একটি পৃথক সাবস্ক্রিপশন পরিষেবা প্রদান করে যা আমাজন সঙ্গীত আনলিমিটেড নামে একটি সাবস্ক্রিপশন ছাড়া সমস্ত উপলব্ধ অন্যান্য গানগুলি আনলক করে না। এটি প্রাইম মেম্বারদের জন্য প্রতি মাসে $৭.৯৯ এবং  নন-প্রাইম সদস্যদের জন্য $ ৯.৯৯ প্রতি মাস৷
প্রাইম ভিডিও
৭ই সেপ্টেম্বর, ২০০৬ সালে মার্কিন যুক্তরাষ্ট্রে আমাজন আনবোন হিসাবে পরিষেবাটি বাতিল করে দিয়েছে। আনবক্স  নাম এখনও স্থানীয় প্রোগ্রাম বোঝায়, যা আগস্ট ০১০১৪ ময়লা প্যাকেজটি তাত্ক্ষণিক ভিডিও ডাউনলোড করার জন্য আর উপলব্ধ নেই। ২২ ফেব্রুয়ারি ২০১১ সালে, সেবাটি আমাজন তাত্ক্ষণিক ভিডিও হিসাবে পুনর্বহাল করা হয়।
প্রাইম নাউ
ডিসেম্বর ২০১৪, অ্যামাজন ঘোষণা করেন যে প্রধান সদস্যদের একটি উপকার হিসাবে ম্যানহাটন এবং নিউ ইয়র্ক সিটির অংশে অবস্থিত $৭.৯৯ এর ফি এবং একটি অতিরিক্ত ফি এর জন্য দুই ঘণ্টা ভিতরে তাদের জন্য একটি পণ্য মধ্যে ডেলিভারি পণ্য পেতে সক্ষম। ২০১৪ এর হিসাবে, ২৫,০০০ ডেলিভারি পণ্য সরবরাহ এই ডেলিভারি সেবা সঙ্গে উপলব্ধ ছিল। ফেব্রুয়ারি ২০১৫ সালে, সেবা ম্যানহাটন অন্তর্ভুক্ত করার জন্য প্রসারিত করা হয়েছিল ৷
প্রাইম এয়ার
৬০ মিনিট ধরে ১ ডিসেম্বর, ২০১৩ সালে অ্যামাজন ঘোষণা করে, অ্যামাজন প্রাইম এয়ার ছিল একটি সম্ভাব্য ভবিষ্যত ডেলিভারি সেবা আশাকরা যায় পরবর্তী বছরেগুলোতে এটির আরো উন্নয়ন হবে৷ ধারণা করা যায়, এই প্রকল্পের জন্য ছোট ছোট প্যাকেজ ৩০ মিনিটের মধ্যে স্থানীয় আমাজন কেন্দ্র থেকে ১০-২০ কি.মি. উড়ন্ত ভাবে ডেলিভারি দিতে ড্রোন ব্যবহার করবে।
জুলাই ২০১৪ সালে, অ্যামাজন প্রাইম প্রকাশ করা হয়েছিল ও তার ৮ম তম ও ৯ম তম ড্রোন প্রোটোটাইপ তৈরি করা হয়েছিল, এতে এমন কিছু ছিল যা ৫০ মাইল এক ঘণ্টায় যেতে পারে ও সেই সাথে ৫-পাউন্ড প্যাকেজ বহন করতে পারে।
কোম্পানির আস্থা সত্ত্বেও, প্রকল্পটি এখনও ফ্লাইটে নয়, এবং আমাজন মার্কিন যুক্তরাষ্ট্র ও যুক্তরাজ্যের সরকার থেকে পেটেন্ট এবং লজিস্টিক চুক্তি উভয়ের অপেক্ষায় রয়েছে।
প্রাইম ডে
২০১৫ সালের জুলাই মাসে, ওয়েবসাইটের ২০তম বার্ষিকতে,অ্যামাজন প্রাইম ডে প্রথমবার অনুষ্ঠিত হয়৷  এই অনুষ্ঠানটি অনেকগুলি বিক্রয় ও প্রচারের বৈশিষ্ট্যগুলি যা অ্যামাজন প্রাইম গ্রাহকদের জন্য বিশেষভাবে উপলব্ধ, এছাড়াও আমাজন প্রচার করে যে প্রথম সংস্করণটি তাকে "কালো শুক্রবার" বলা হয়৷ উদ্বোধনী প্রাইম ডে প্রস্তাবিত  মূল্যের উপর সমালোচনার সম্মুখীন হয়৷  কিছু ব্যবহারকারীরা এই ইভেন্টটি একটি "ইয়ার্ড বিক্রয়" হিসাবে বর্ণনা করেছেন, এবং ওয়ালমার্টও একটি প্রচারমূলক ব্লগ পোস্টের সাথে এই চুক্তিটি নিয়ে আসে যে গ্রাহকদের "গ্রেট ডিলারকে" ১০০ ডলার দিতে হবে না। অ্যামাজন এই ইভেন্টের সমালোচনা প্রতিরোধ করে, ওয়েবসাইটের ক্রমান্বয়ে ভরাট করা হয়েছে ২০১৪ সালের ব্ল্যাক শুক্রবার বিক্রয়৷
২০১৮ এর সংস্করণটি ছিল আরিআনা গ্র্যান্ড দ্বারা পরিচালিত ইভেন্ট, এবং এই ইভেন্ট অ্যামাজন ভিডিওতে স্ট্রিম করা হয়৷ ১৬৯ সালের ১০ই জুলাই প্রাইম ডে হওয়ার আগেই ২০১৩ সালের ১০ই স্রষ্টকে এক মাসের মধ্যে অনুষ্ঠিত হয় এবং টেলিফোয়ার সুইফট, ডু লিপা, বেকি জি এবং এসজেও সমন্বিত মৌলিক গ্রাহকদের জন্য একত্রিত হয়।
২০১৮ সালে, প্রাইমার ডে তার পরিপূরক কেন্দ্রগুলিতে শ্রমিকদের চিকিত্সার কারণে আম্মোন ও কর্মচারী ধর্মঘটের প্রতিবাদে প্রাইমস দিনটি বাঁধা হয়ে ওঠে। এই কর্মের সমর্থকরা প্রাইম ডে হিসাবে সমাজতন্ত্রের সময় অ্যাম্বোনের বিচ্ছিন্নতা আহ্বান জানিয়েছেন, কোম্পানি বা তার সহায়ক সংস্থাগুলি সরবরাহ করা সমস্ত পরিষেবাগুলি আবরণ দেওয়া হয়েছে৷
রক্সবার্গের বালবোফাইলাম
রক্সবার্গের বালবোফাইলাম (দ্বিপদ নাম:Bulbophyllum roxburghii) হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত। এটি এশিয়ার স্থানীয় প্রজাতি।
চোখের বিবর্তন
চোখের বিবর্তন অনেক গবেষক এবং গবেষণাকেই আকৃষ্ট করেছে, আর এই গবেষণাগুলোতে চোখ সহ একটি বিস্তৃত পরিসরের প্রাণীদের চোখের সমতুল্য অঙ্গগুলোও রয়েছে। জটিল এবং চিত্র গঠন করতে সক্ষম চোখ স্বাধীনভাবে প্রায় ৫০ থেকে ১০০ বার বিবর্তিত হয়েছে।
জটিল চোখের প্রথম বিবর্তন ঘটে কয়েক মিলিয়ন বছর পূর্বের মধ্যে, যখন বিবর্তনের খুব দ্রুত বিষ্ফোরণ হয়েছিল যাকে ক্যাম্ব্রিয়ান বিষ্ফোরণ বলা হয়। ক্যাম্ব্রিয়ান বিষফোরণের পূর্বে চোখের কোন সাক্ষ্যপ্রমাণ টেকেনি, কিন্তু মিডল ক্যাম্ব্রিয়ান বারজেস শেলে এবং এর চেয়ে কিছুটা প্রাচীন এমু বে শেলে চোখের বিস্তৃত রেঞ্জের বৈচিত্র্য স্পষ্টভাবে দেখা যায়।
চোখ তাকে বহন করা প্রাণীদের প্রয়োজন মেটানোর জন্য একটি বিস্তৃত পরিসরের অভিযোজন দেখায়। চোখ তাদের দৃষ্টিলব্ধ তীক্ষ্মতা, তাদের শনাক্ত করতে পারে এরকম তরঙ্গদৈর্ঘ্যের পরিসর, আলোর প্রতি সংবেদনশীলতা, গতি শনাক্ত করার ক্ষমতা অথবা বস্তুকে গ্রহণ করার ক্ষমতা এবং রং এর পার্থক্য করার ক্ষমতাভেদে পৃথক হয়ে থাকে।
গবেষণার ইতিহাস
১৮০২ সালে দার্শনিক উইলিয়াম প্যালে "ডিজাইন" এর অলৌকিক ঘটনা হিসেবে চোখকে বর্ণনা করেন। চার্লস ডারউইন নিজেও তার অরিজিন অব স্পিসিজ বইতে লিখেছিলেন, প্রথম দৃষ্টিতে চোখের বিবর্তনকে সর্বোচ্চ পর্যায়ের অবাস্তব চিন্তা বলে মনে হয়। তবে তিনি পরেই বর্ণনা করেন, যতই একে অবাস্তব মনে হোক না কেন, বিবর্তনটি সম্পূর্ণ সম্ভব:"... যদি একটি সরল এবং অসম্পূর্ণ চোখ থেকে একটি জটিল ও সম্পূর্ণ চোখ পর্যন্ত অসংখ্য গ্রেডেশন বা ক্রমবিণ্যাস এর অস্তিত্ব দেখানো যায়, যেখানে প্রতিটি গ্রেড বা ক্রম এই চোখের বাহকের জন্য প্রয়োজনীয় হবে, তাহলে অবশ্যই এটাই সত্য; যদি চোখ কখনো ভিন্নতা দেখায় এবং এই ভিন্নতা বা ভেরিয়েশন উত্তরাধিকার সূত্রে প্রাপ্ত হয়, আর যদি এরকম ভেরিয়েশন বা ভিন্নতাগুলো জীবনের পরিবর্তিত অবস্থার অধীনে যেকোন প্রাণীর জন্য প্রয়োজনীয় হয়, তাহলে আমাদের কল্পনায় বিষয়টাকে কঠিন মনে হলেও, প্রাকৃতিক নির্বাচনের মাধ্যমে একটি সম্পূর্ণ ও জটিল চোখের তৈরি হবার জটিলতাকে বিবর্তন তত্ত্ব দ্বারা ব্যাখ্যা করার জন্য সমস্যা মনে হওয়া উচিত নয়।" (....if numerous gradations from a simple and imperfect eye to one complex and perfect can be shown to exist, each grade being useful to its possessor, as is certainly the case; if further, the eye ever varies and the variations be inherited, as is likewise certainly the case and if such variations should be useful to any animal under changing conditions of life, then the difficulty of believing that a perfect and complex eye could be formed by natural selection, though insuperable by our imagination, should not be considered as subversive of the theory)
তিনি প্রস্তাব করেন যে, "নিছক পিগমেন্টের আস্তরণ থাকা এবং অন্যান্য কৌশল না থাকা একটি অপটিক নার্ভ" থেকে "একটি উচ্চ স্তরের পারফেকশন" এর দিকে একটি ক্রমবিণ্যাস বিবর্তনের মধ্যবর্তী স্তরগুলোর অস্তিত্ব থাকার উদাহরণ দেয়। ডারউইনের প্রস্তাব খুব শ্রীঘ্রই সঠিক হিসেবে দেখানো হয়েছিল, এবং বর্তমান গবেষণাগুলো চোখের উন্নয়ন এবং বিবর্তনের জন্য দায়ী জেনেটিক মেকানিজম বা বংশগতীয় কৌশল তদন্ত করছে।
জীববিজ্ঞানী ডি. ই. নিলসন ফটোরিসেপ্টর থেকে মেরুদণ্ডী প্রাণীর বিবর্তনের জন্য আলাদা আলাদাভাবে চারটি সাধারণ স্তরের মতবাদ প্রকাশ করেছেন। নিলসন এবং এস. পেলগার মেরুদণ্ডী প্রাণীদের মধ্যে একটি জটিল চোখের বিবর্তনের জন্য কতগুলো প্রজন্ম দরকার এটা নিয়ে একটি গবেষণাপত্র প্রকাশ করেন। আরেকজন গবেষক জি. সি. ইয়ং ফসিলের সাক্ষ্যপ্রমাণের মাধ্যমে বিবর্তনগত সিদ্ধান্ত টেনেছেন। এক্ষেত্রে তিনি চোখের মধ্য দিয়ে যাওয়া রক্তবাহিকা ও স্নায়ু সম্পর্কে জানার জন্য জন্য ফসিলে পরিণত হওয়া মাথার খুলির চোখের অরবিটের গঠন এবং ওপেনিং এর পরীক্ষা নিরীক্ষা করেন। এই সব সাক্ষ্যপ্রমাণ ডারউইনের তত্ত্বের সমর্থনে থাকা বর্ধিষ্ণু সাক্ষ্যপ্রমাণের সাথে যুক্ত হয়েছে।
এবিসি নিউজ
ইতিহাস
১৯৪৩ সালে,এনবিসি ব্লু নেটওয়ার্ক হিসাবে এবিসির যাত্রা শুরু করেছিল, এটি একটি রেডিও নেটওয়ার্ক ছিল যা ১৯৪২ সালে ফেডারেল কমিউনিকেশন কমিশন (এফসিসি) এর আদেশ অনুসারে এনবিসি থেকে বিচ্ছিন্ন হয়ে এবিসি নিউজ নামের একটি পৃথক প্রতিষ্ঠানের জন্ম হয়।
চোখের বিবর্তন
বিবর্তনের হার
চোখের যে প্রথম ফসিলটি পাওয়া যায় তা ছিল লোয়ার ক্যামব্রিয়ান যুগের (প্রায় )। এই যুগে আপাতভাবে দ্রুত বিবর্তনের একটি বিষ্ফোরণ দেখা যায়, যাকে ক্যামব্রিয়ান এক্সপ্লোশন বা ক্যামব্রিয়ান বিষ্ফোরণ বলা হয়। এই বৈচিত্রতা তৈরির কারণ হিসেবে যেসব অনুকল্প দাঁড় করানো হয়, সেগুলোর মধ্যে একটি হল এন্ড্রু পারকারের "লাইট সুইচ" তত্ত্ব। এই অনুকল্প বলে, চোখের বিবর্তন একটি প্রতিযোগিতার সূত্রপাত ঘটায় যা দ্রুতগতিতে বিবর্তন ঘটায়। এর পূর্বে প্রাণীরা চোখকে আলোর সংবেদনের জন্য ব্যবহার করত, কিন্তু দৃষ্টি ও চলাচলের জন্য চোখকে তারা ব্যবহার করত না।
এবিসি নিউজ
ইতিহাস
১৯৪৮ সালের আগস্ট মাসে,নিউইয়র্ক শহরে নেটওয়ার্কটি তার প্রাথমিক মালিকানাধীন টেলিভিশন স্টেশন এবং সম্প্রচার কেন্দ্র চালু করে,যা পূর্বে WJZ-TV, এবং বর্তমানে WABC-TV নামে পরিচিত।
চোখের বিবর্তন
বিবর্তনের হার
চোখের বিবর্তনের হারকে নির্ণয় করা কঠিন, কারণ ফসিল রেকর্ড, বিশেষ করে আরলি ক্যামব্রিয়ান যুগের পূর্বের ফসিল রেকর্ড খুবই কম। গোলাকার ফটোরিসেপ্টর কোষের গোলাকার প্যাচে থেকে একটি পূর্ণ কার্যকরী মেরুদণ্ডী প্রাণীর চোখের বিবর্তনকে মিউটেশনের হার, প্রাণীর তুলনামূলক সুবিধা ও প্রাকৃতিক নির্বাচনের ভিত্তিতে আনুমাণিকভাবে নির্ণয় করা হয়। বারবার প্রতিটি স্তরের সময়ের বেশি হিসাব বা ওভারএস্টিমেট করা এবং জেনারেশন টাইম (দুটি প্রজন্মের মধ্যকার ব্যবধান) এক বছর ধরার (যা ক্ষুদ্র প্রাণীদের মধ্যে খুব সাধারণ) একটি পেসিমিস্টিক ক্যালকুলেশন বা নৈরাশ্যবাদী হিসাবের মাধ্যমে প্রস্তাব করা হয়, ফটোরিসেপ্টরের প্যাচ বা তালি থেকে মেরুদণ্ডী প্রাণীর চোখের বিবর্তনের জন্য ৩৬৪,০০০ বছরেরও কম সময় লাগবে।
এবিসি নিউজ
ইতিহাস
২০১৪ সালের ৭ আগস্ট,এবিসি তাদের রেডিও নেটওয়ার্ক (এবিসি রেডিও) পূণরায় চালু করার ঘোষণা দেয়। ২০১৯ সালের ২০ সেপ্টেম্বর,এবিসি রেডিও-এর নাম পরিবর্তন করে এবিসি অডিও রাখা হয়।
চোখের বিবর্তন
একটি উৎস্য নাকি বহু?
চোখ একবার নাকি বহুবার বিবর্তিত হয়েছে, তা চোখের সংজ্ঞার উপর নির্ভর করে। চোখের উন্নয়নে ব্যবহৃত অনেকগুলো জেনেটিক সাজসরঞ্জামই সকল চক্ষুবিশিষ্ট প্রাণীর জন্য সাধারণ, এটা ব্যাখ্যা করে কীভাবে তাদের পূর্বপুরুষ একটি উদ্দেশ্যপূর্ণ দর্শনেন্দ্রিয়ের অভাব সত্ত্বেও একধরনের আলোক সংবেদী কৌশলকে ব্যবহার করেছিল। যাইহোক, ফটোরিসেপ্টর বা আলোকগ্রাহী কোষগুলোও সম্ভবত আণবিক দিক থেকে একই রকম কেমোরিসেপ্টর থেকে একবারের বেশি সময় বিবর্তিত হয়েছিল, এবং ফটোসেন্সেটিভ বা আলোকসংবেদী কোষগুলোর অস্তিত্ব সম্ভবত ক্যাম্ব্রিয়ান বিষ্ফোরণের পূর্বেও ছিল। উচ্চ মাত্রার সাদৃশ্য - যেমন স্বাধীনভাবে বিবর্তিত সেফালোপড এবং মেরুদণ্ডী প্রানীর লেন্সে ক্রিস্টালিন প্রোটিনের ব্যবহার আরও মৌলিক ভূমিকার প্রোটিনের বৈশিষ্ট্যের কো-অপশনের (বিবর্তনের সময় কোন বৈশিষ্ট্যের ফাংশন বা কাজের পরিবর্তন) মাধ্যমে চোখের মধ্যকার নতুন কার্যকারিতা তৈরিকে প্রতিফলিত করছে।
এবিসি নিউজ
এবিসি নিউজ রেডিও
এবিসি নিউজ রেডিও হল এবিসি অডিও-এর রেডিও পরিষেবা,এবিসি নিউজের একটি বিভাগ,যা পূর্বে এবিসি রেডিও নিউজ নামে পরিচিত ছিল। এবিসি নিউজ রেডিও স্কাইভিউ নেটওয়ার্কের মাধ্যমে প্রতি ঘন্টায় সংবাদ পরিবেশন করে। এটি মার্কিন যুক্তরাষ্ট্রের বৃহত্তম বাণিজ্যিক রেডিও সংবাদ সংস্থা।
চোখের বিবর্তন
একটি উৎস্য নাকি বহু?
প্রত্যেকটি আলোকসংবেদী কোষেই যে সব বৈশিষ্ট্যগুলো সাধারণ থাকে তাদের মধ্যে একটি হল অপসিনস নামক একটি ফটোরিসেপ্টিভ প্রোটিন পরিবার। অপসিনের সাতটা সাব-ফ্যামিলির সবকটাই প্রাণীদের শেষ সাধারণ পূর্বপুরুষদের মধ্যে উপস্থিত ছিল। অধিকন্তু, চোখের অবস্থানের জন্য প্রয়োজনীয় জেনেটিক সরঞ্জাম সকল প্রাণীর মধ্যেই পাওয়া যায়: PAX6 জিনটি অক্টোপাস, ইঁদুর থেকে ফ্রুট ফ্লাই সহ সকল প্রাণীর কোথায় চোখের উন্নয়ন হবে তা নিয়ন্ত্রণ করে।  এই উচ্চ স্তরের জিনগুলো আজকে নিয়ন্ত্রণ করতে দেখা যায় এরকম অনেক স্ট্রাকচারের থেকেই অনেক পুরনো; এরা অবশ্যই উৎপত্তিগতভাবে ভিন্ন উদ্দেশ্যে ব্যবহৃত হয়েছিল, এবং পরবর্তীতে চোখের উন্নয়নের নতুন ভূমিকায় কো-অপ্ট (একই বৈশিষ্ট্যের কাজের পরিবর্তন) করে।
এবিসি নিউজ
এবিসি নিউজ ডটকম
এবিসি নিউজ ডটকম হলো এবিসি নিউজের অনলাইন বিভাগ। এটি ১৯৯৭ সালের ১৫ মে এবিসি ও স্কাইভিউর যৌথ উদ্যোগে প্রতিষ্ঠা হয়েছিল।
চোখের বিবর্তন
একটি উৎস্য নাকি বহু?
সেন্সরি অরগানগুলো সম্ভবত মস্তিষ্কের বিবর্তনের পূর্বে বিবর্তিত হয়েছিল- প্রক্রিয়াকরণের মত তথ্য থাকার পূর্বে অবশ্যই কোন তথ্য প্রক্রিয়াকরণ অঙ্গের (মস্তিষ্ক) প্রয়োজন ছিল না।
এবিসি নিউজ
এবিসি নিউজ লাইভ
এবিসি নিউজ লাইভ হল এবিসি নিউজের একটি ২৪ ঘন্টা সংবাদ সম্প্রচার বিভাগ,যা টেলিভিশন এবং বিভিন্ন মাধ্যমে সংবাদ এবং ডকুমেন্টারি অনুষ্ঠান সম্প্রচার করে । এটি ২০০৪ সালের ২৬ জুলাইয়ে এবিসি নিউজ নাও নামে চালু হয়,যা ২০০৯ সালে বন্ধ হয়ে যায়। ২০১৯ সালের মার্চ মাসে,এবিসি নিউজ লাইভ নামকরণ করে এটি পূণরায় চালু হয়।
চোখের বিবর্তন
চোখের বিবর্তনের স্তর
চোখের পূর্বপুরুষ ফটোরিসেপ্টর প্রোটিন আলো অনুভব করতে পারত। এই ফটোরিসেপ্টর প্রোটিন "আইস্পটস" নামে পরিচিত যা এককোষী জীবেও পাওয়া গেছে। আইস্পটরা কেবল এমবিয়েন্ট ব্রাইটনেস বা দ্বৈত উজ্জ্বলতাই পরিমাপ করতে পারতঃ তারা কেবল আলো ও অন্ধকারের মধ্যকার পার্থক্য বুঝতে পারত; এটা তাদের ফটোপিরিয়ডিজম এবং সারকাডিয়ান রিদমের দৈনিক সিংক্রোনাইজেশন বা সুসংগতি তৈরির জন্য যথেষ্ট ছিল। তারা দর্শনের জন্য যথেষ্ট ছিল না, এবঙ্গি তারা আকৃতির পার্থক্য বুঝতে, বা কোথা থেকে আলো আসছে তার দিক নির্ণয় করতে পারত না। আইস্পটদেরকে প্রায় সকল প্রধান প্রাণীর গ্রুপে পাওয়া গেছে, এবং তারা এককোষী জীবদের বেলায় সাধারণ, যাদের মধ্যে একটি হল ইউগ্লেনা। ইউগ্লেনার আইস্পটকে স্টিগমা বলা হয়। এই স্টিগমা ইউগ্লেনার এন্টেরিয়র প্রান্তে থাকে। এটা লাল বর্ণের একটি ক্ষুদ্র প্রলেপ যা আলোকসংবেদী ক্রিস্টালের একটি সমষ্টিকে আবৃত করে। সামনে পথ দেখিয়ে নিয়ে যাওয়া ফ্লাজেলার সাথে মিলে আইস্পটটি আলোর সাড়ায় অরগানিজমটিকে চালিত হতে সাহায্য করে। প্রায়ই এটি সালোকসংশ্লেষণে সহায়তা করার জন্য আলোর দিকে গতিশীল হয়, এবং দিন না রাত হয়েছে তা নির্ণয় করে, যা সারকাডিয়ান রিদমের প্রাথমিক কাজ। আরও জটিল জীবদের মস্তিষ্কে ভিজুয়াল পিগমেন্ট থাকে, এবং ধারণা করা হয় লুনার সাইকেল বা চন্দ্রচক্রের সাথে সঙ্গতি রেখে এদের ভূমিকা সুসংগত হয় বা সিংক্রোনাইজ করে। রাতের বেলার আলোর সূক্ষ্ম পরিবর্তন শনাক্ত করে এই প্রাণীরা তাদের শুক্রাণু ও ডিম্বাণুর নিঃসরণের সিংক্রোনাইজ করে যাতে নিষেকের সম্ভাবনা সর্বোচ্চ হয়।
দৃষ্টি নিজেই মৌলিক জৈবরসায়নের উপর নির্ভরশীল যা সকল চোখের ক্ষেত্রেই সাধারণ। যাইহোক, একটি প্রাণীর পরিবেশকে ব্যাখ্যা করার জন্য কীভাবে এই জৈবরাসায়নিক সরঞ্জাব ব্যবহৃত হয় তার অনেক ভিন্নতা দেখা যায়: চোখের একটি বিস্তৃত পরিসরের গঠন ও আকার আছে, যাদের প্রত্যেকটিই এদের জন্য দায়ী প্রোটিন ও অণু তৈরির তুলনামূলক পরে বিবর্তিত হয়েছে।
কোষীয় মাত্রা বা সেলুলার লেভেলে, চোখের দুটো মূল নকশা দেখা যায়। একটি প্রোটোস্টোম প্রাণীদের বেলায় দেখা যায় (মোলাস্ক, এনিলিড কৃমি এবং আর্থ্রোপড), আর অন্যটি হল ডিউটেরোস্টোম (কর্ডেট ও একাইনোডারম)।
চোখের কার্যকরী একক হল রিসেপ্টর কোষ, যাতে অপসিন প্রোটিন থাকে এবং স্নায়বিক তাড়না বা নার্ভ ইমপালস তৈরির মাধ্যমে আলোর প্রতি সাড়া দেয়। আলোকসংবেদী অপসিনরা লোমযুক্ত স্তরের উপর জন্ম নেয় যাতে সারফেস এরিয়া বা তলের ক্ষেত্র সর্বোচ্চ হয়। ফটোরিসেপ্টর স্ট্রাকচারের দুটো মৌলিক আকারের উপর ভিত্তি করে এই লোমগুলোও দুই রকমের হয় যাদের বৈশিষ্ট্যও ভিন্ন, এরা হল মাইক্রোভিলাই ও সিলিয়া। প্রোটোস্টোমদের মধ্যে, তারা হল মাইক্রোভিলাই: কোষ ঝিল্লীর বর্ধিতাংশ। কিন্তু ডিউটেরোস্টোমদের বেলায় তারা সিলিয়া থেকে তৈরি হয় যেগুলো সেই কোষগুলর আলাদা স্ট্রাকচার। সিলিয়াদের এই তৈরি হওয়াটা জটিল হতে পারে, কারণ কিছু মাইক্রোভিলাইতে সিলিয়ার চিহ্ন পাওয়া যায়। কিন্তু অন্যান্য পর্যবেক্ষণ প্রোটোস্টোম এবং ডিউটেরোস্টোমদের মধ্যে একটি মৌলিক পার্থক্যকে সমর্থন করে। এই বিবেচনাগুউলো আলোর সংস্পর্শে কোষগুলোর সাড়াপ্রদানের উপর কেন্দ্র করা গড়ে ওঠে - কেউ কেউ সোডিয়াম ব্যবহার করে যাতে এতে তৈরি ইলেক্ট্রিক সিগনাল বা বৈদ্যুতিক বার্তা নার্ভ ইম্পালস তৈরি করে, অন্যেরা পটাশিয়াম ব্যবহার করে। আবার কৃমিদের মধ্যকার প্রোটোস্টোমরা একটি সিগনাল তৈরি করে যাতে তাদের কোষে প্রাচীরগুলোর মধ্য দিয়ে বেশি সোডিয়াম পরিবাহিত হয়, অন্যদিকে ডিউটেরোস্টোমসদের বেলায় কম সোডিয়াম পরিবাহিত হয়।
এগুলো প্রস্তাব করছে যে, যখন এই দুই বংশ প্রিক্যাম্ব্রিয়ান যুগে ডাইভার্জ করেছিল বা অপসারিত হয়েছিল, তাদের কেবল খুব প্রাথমিক লাইট রিসেপ্টর ছিল, যা স্বাধীনভাবে আরও জটিল চোখে পরিণত হয়েছে।
প্রাথমিক চোখ
চোখের মৌলিক আলো প্রক্রিয়াকরণ একক হল ফটোরিসেপ্টর সেল বা আলোক সংগ্রাহী কোষ। এটি একটি বিশেষ কোষ যার একটি ঝিল্লিতে দুই ধরনের অণু রয়েছে। এদের একটি হচ্ছে অপসিন, যা একটি হালকা সংবেদনশীল প্রোটিন এবং ক্রোমোফোরের চারপাশ ঘিরে অবস্থান করে। ক্রোমোফোর হচ্ছে আরেকধরনের অণু। এটি একটি রঞ্জক যা বিভিন্ন রং এর মধ্যে পার্থক্যের সৃষ্টি করে। এই ধরনের কোষগুলির গ্রুপগুলিকে "আইস্পট" বলা হয়, এবং এগুলো ৪০ থেকে ৬৫ বারের মত স্বাধীনভাবে বিবর্তিত হয়েছে। এই আইস্পটগুলো প্রাণীদের শুধুমাত্র আলোর তীব্রতা ও দিকের খুব মৌলিক অনুভূতি অর্জন করতে অনুমতি দেয়। কিন্তু এটি তার আশেপাশের বস্তুগুলোর পার্থক্য নির্ণয় করার জন্য যথেষ্ট নয়।